Source: http://www.kaypahoito.fi/web/kh/suositukset/suositus?id=nix00924&suositusid=hoi50061
Timestamp: 2018-04-26 23:12:21+00:00
Document Index: 14794319

Matched Legal Cases: ['HD ', 'HD ', 'HD ', 'HD ', 'HD ', 'HD ', 'HD ', 'HD ', 'HD ']

ADHD on vankien keskuudessa 5–10 kertaa yleisempi kuin väestössä: nuorisovangeilla ADHD:n esiintyvyys on 30,1 % ja aikuisilla vangeilla 26,2 % «Young S, Moss D, Sedgwick O ym. A meta-analysis of the prevalence of attention deficit hyperactivity disorder in incarcerated populations. Psychol Med 2015;45:247-58 »1. Esiintyvyys on korkeampi, mikäli arvio on tehty vain seulontalomakkeiden, ei diagnostisen haastattelun perusteella.
ADHD-diagnoosia ei ole yleensä aiemmin tehty suurimmalle osalle niistä vangeista, joilla on ADHD «Buitelaar NJ, Ferdinand RF. ADHD Undetected in Criminal Adults. J Atten Disord 2016;20:270-8 »2.
Lapsuuden ADHD on vahva ennustetekijä nuoruuden ja aikuisuuden rikolliselle käyttäytymiselle. Meta-analyysissä, jossa oli mukana 15 442 henkilöä, lapsuuden ADHD:n todettiin lisäävän myöhempää riskiä joutua pidätetyksi 2,2-kertaiseksi, joutua tuomituksi rikoksesta 3,3-kertaiseksi ja riskiä vankilatuomioon 2,9-kertaiseksi «Mohr-Jensen C, Steinhausen HC. A meta-analysis and systematic review of the risks associated with childhood attention-deficit hyperactivity disorder on long-term outcome of arrests, convictions, and i»3.
ADHD yhdistyy antisosiaalisen käyttäytymisen varhaisempaan alkamisikään sekä suurentuneeseen rikosten uusimisriskiin «Mohr-Jensen C, Steinhausen HC. A meta-analysis and systematic review of the risks associated with childhood attention-deficit hyperactivity disorder on long-term outcome of arrests, convictions, and i»3, «Román-Ithier JC, González RA, Vélez-Pastrana MC ym. Attention deficit hyperactivity disorder symptoms, type of offending and recidivism in a prison population: The role of substance dependence. Crim B»4.
Myöhemmän rikollisuuden ennustetekijöitä näyttävät olevan ainakin lapsuuden kaltoinkohtelu, miessukupuoli ja matalampi älykkyysosamäärä «Mohr-Jensen C, Steinhausen HC. A meta-analysis and systematic review of the risks associated with childhood attention-deficit hyperactivity disorder on long-term outcome of arrests, convictions, and i»3.
Lapsuuden ylivilkkauden suhteen tulokset vaihtelevat – ylivilkkaus ei joko ole ainakaan merkittävä riskitekijä «Pingault JB, Côté SM, Lacourse E ym. Childhood hyperactivity, physical aggression and criminality: a 19-year prospective population-based study. PLoS One 2013;8:e62594 »5, tai se lisää (ainakin pojilla) riskiä kaikentyyppisten rikosten tekemiseen 16–20-vuotiaana, kuten suomalaisessa seurantatutkimuksessa «Sourander A, Elonheimo H, Niemela S ym. Childhood predictors of male criminality: a prospective population-based follow-up study from age 8 to late adolescence. J Am Acad Child Adolesc Psychiatry 2006»6 havaittiin.
Lapsuuden kaltoinkohtelu saattaa lisätä myöhempää rikosriskiä enemmän kuin käytöshäiriö «De Sanctis VA, Nomura Y, Newcorn JH ym. Childhood maltreatment and conduct disorder: independent predictors of criminal outcomes in ADHD youth. Child Abuse Negl 2012;36:782-9 »7.
ADHD on rikollisen käyttäytymisen itsenäinen riskitekijä, vaikka käytöshäiriö ja päihdeongelma lisäävätkin tätä riskiä «De Sanctis VA, Nomura Y, Newcorn JH ym. Childhood maltreatment and conduct disorder: independent predictors of criminal outcomes in ADHD youth. Child Abuse Negl 2012;36:782-9 »7, «Mannuzza S, Klein RG, Moulton JL 3rd. Lifetime criminality among boys with attention deficit hyperactivity disorder: a prospective follow-up study into adulthood using official arrest records. Psychia»8, «Dalsgaard S, Mortensen PB, Frydenberg M ym. Long-term criminal outcome of children with attention deficit hyperactivity disorder. Crim Behav Ment Health 2013;23:86-98 »9.
Katekoli O-metyylitransferaasi-geenin (COMT) valiini/metioniini-polymorfismin vaihtelu on yhdistetty käytöshäiriöön, aggressiivisuuteen ja rikosriskiin lapsilla, joilla on ADHD «Caspi A, Langley K, Milne B ym. A replicated molecular genetic basis for subtyping antisocial behavior in children with attention-deficit/hyperactivity disorder. Arch Gen Psychiatry 2008;65:203-10 »10.
Ruotsalaisessa laajassa (25 656 potilasta) rekisteripohjaisessa seurantatutkimuksessa ADHD:n lääkehoidon aikana rikollinen käyttäytyminen väheni merkitsevästi verrattuna ajanjaksoihin, jolloin ADHD-lääkettä ei käytetty: miehillä 32 % ja naisilla 41 % «Lichtenstein P, Halldner L, Zetterqvist J ym. Medication for attention deficit-hyperactivity disorder and criminality. N Engl J Med 2012;367:2006-14 »11.
Artikkelin tunnus: nix00924 ( 000.000)